ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ንበለስ ትግራይ ነበረያ ነበረ ከይገብሮ ዘስግእ 'ኮቸኔል' 20 ታሕሳስ 2018 ወይዘሮ ኣምለሱ (ስመን ዝተቐየረ) ሓረስተይቲ ነባሪት ጣብያ ጀነቴ ከባቢ ሞኾኒ እየን፡ ንበለስ "ቖላ'ሕሪ" እናበላ ይፅውዐኦ። ወይዘሮ ኣምለሱ፡ "ቖላ'ሕሪማ ዓንተውኡ ብዙሕ ጥቕሚ ነይሩዎ። መቸም ዓዲ ራያ ከም ተፅንዑዎ ይኡ፤ ዝተወሰነ መዓልቲ ልሙዕ ይኾን፡ ዝተወሰነ መዓልቲ ድርቂ ይኾን። ድርቂ እንትኾን በለስ ካብቲ ድርቂ የውጽአና ነይሩ። ሃፍታም ኣይብል ድኻ ኹሉ እዩ ድጥቀመሉ ነበረ። ኣብ ሓጋይለ ገንዘብና [ጥሪት] ንሱ እዩ ዘውፀአን ነበረ" ኢለን። "ሐዚ ግን ሓሸኻ ዝበሃል ነገር ንዝሕ ኣቢሎምሉ፤ ካብኡ እቱ ቖላባሕሪ 'ፍረ ቓርዩስ፡ ክሻዕ መዓኮሩ ቦኽቢኹ ነቒፁ፡ 'ቲ ነበረ ልምዓት ሕልሚ መሲሉ'ዩ ልረአ፡ ላራሓቐና ኸይዱ" ይብላ። ወይዘሮ ኣምለሱ፡ ብዙሓት ጥሪት ከም ዝነበረአን ይዛረባ። ሐዚ ኣርባዕተ ተሪፈን። ቀለብ ስለዘየለ ንገሊአን ሸይጠን ነተን ዝተረፋ ንምቕላብ ከምዝተገደዳ ይዛረባ። ሰለስተ ኣወዳት ደቂ አለዉወን። እቲ ሓደ ታሽዓይ ክፍሊ ይመሃር'ሎ። ካብ መኾኒ ንማይጨው በለስ ተሸኪሞም ብምኻድ፡ እናሸጡ ክዳኖም ይዕድጉ ነይሮም። ደፍተሮም'ውን ባዕሎም ይኽእሉ ነይሮም ይብላ። "ኩልና ዘረባና ሓንቲ ኮይና፡ ትግራይ እንታይ ትደሊ?" 'ምትእትታው ሓይልታት ግዳም ደው ይበል' መንግስቲ ትግራይ ረብሓ ኤርትራውያን ስደተኛታት ከስፍሕ'የ ይብል ሕዚ ግን በለስ ስለ ዝጠፍአ፡ ተሊቂሐን ክዳኖም ከምዝዕድጋሎም ይዛረባ። እዚ ድማ አደዳ ዕዳን ዕንድዳን ከም ዝገበረን ይገልጻ። ነበርቲ ራያ ዓዘቦ፡ "ድኣነይ ድበለሲይ ልፈላለየ፡ ዳርጋ ቤተኽሲያን ለቃፀለ" እናበሉ ጉማየ ምባሎም ካብዚ ዝተበገሰ ይመስል። ሰማዒ ዝሰኣነ ኣውያት ከባብታት ሕንጣሎ ወጅራትን ራያ ዓዘቦን ብበለስ ብሰፊሑ ካብ ዝተሸፈኑ ከባብታት ትግራይ ሓደ እዩ። መነባብረኦምን ህላወኦምን ድማ ኣብዚ ተኽሊ ዝተደረኸ እዩ። ቢቢሲ ዘዘራረቦም ነበርቲ እቲ ከባቢ፡ ብሰንኪ ሓሰኻ ኮችኔል ዘስዕቦ ዘሎ ብርሰት፡ ንዓርሶምን ጥሪቶምን ቀለብ ኣስኢኑ ንጥሜትን ስደትን ከም ዘሳጠሖም ይዛረቡ። ኣይተ ዓረዶም ገብረኺዳን ነባሪ ከባቢ ዓዲ ቐይሕ፡ ወጀራት ዒስራ ዓዲ እዮም። መግለጺ ስእሊ, ኣይተ ዓረዶም ገብረኺዳን "ብፍላይ ካብ ሰነ ክሳብ ጥሪ ኣቢሉ ኣብ ዘሎ ወቕቲ እቲ ኦም ንሱ እዩ ዝኽእለና። ሓመድ ወጀራት ሓንቲ ንበረኻ ኣይትኸዲ። ቆልዓ ወጀራት ጥሜት ኣይፈልጢ። ወጀራት ዓዲ'ማቱ ስደት ኣይፈልጢ። ሕዚ ግን ኩሉ ንስዑዲ ይኸትት'ሎ" ይብሉ። ትግራይ፡ ክሳብ መዓስ እያ መማረፂ ሓሳብ እትፍንፍን?
